[{"text_idx": "#000002", "text": "Lle\u0302nCelfCerddoriaethRoc a PhopPerfformioSgrin a SainEisteddfodau"}, {"text_idx": "#000005", "text": "\u2018Angen gwneud mwy i ehangu ape\u0302l a chynulleidfa\u2019r opera\u2019"}, {"text_idx": "#000006", "text": "Bydd cynhyrchiad newydd Opra Cymru, yr opera Gymraeg gyntaf i blant cynradd, yn ceisio unioni\u2019r cam hwnnw"}, {"text_idx": "#000007", "text": "Mae angen gwneud mwy i ehangu ape\u0302l a chynulleidfa opera\u0302u, yn o\u0302l y gyfansoddwraig Mared Emlyn."}, {"text_idx": "#000008", "text": "Bydd cynhyrchiad diweddaraf Opra Cymru, Cyfrinach y Brenin, yn ceisio unioni\u2019r cam hwnnw a a denu cynulleidfa newydd."}, {"text_idx": "#000009", "text": "Opera gomedi ar gyfer plant a theuluoedd ydy opera gyntaf Mared Emlyn, cyfansoddwraig o Eglwysbach ger Llanrwst, ac mae\u2019n dilyn chwedl y Brenin March."}, {"text_idx": "#000012", "text": "Ac yn o\u0302l Mared Emlyn, does yna ddim rheswm pam na all opera fod yn agored i bawb, waeth beth yw eu hoedran a\u2019u cefndir."}, {"text_idx": "#000013", "text": "\u201cPam bod opera jyst i rai pobol neu rai grwpiau oedran?\u201d meddai wrth golwg360."}, {"text_idx": "#000014", "text": "\u201cMae cerddoriaeth yn gyffredinol i fod yn agored i bawb, i greu, i fod yn rhan ohono fo, i fwynhau."}, {"text_idx": "#000015", "text": "\u201cRydyn ni\u2019n bobol greadigol, a\u2019r gobaith ydy y bydd [Cyfrinach y Brenin] yn arwain at bethau eraill i\u2019r plant sy\u2019n gwrando ac, efallai, i bobol eraill wneud rhywbeth tebyg.\u201d"}, {"text_idx": "#000018", "text": "\u201cDw i\u2019n cofio bod yn yr ysgol ac roedd yna sioeau fel Arad Goch yn dod mewn a chofio meddwl eu bod nhw\u2019n anhygoel, felly dw i eisiau rhoi\u2019r siawns yna i blant ifanc, a phawb, a chael dweud: \u2018Mae opera yn hygyrch, it\u2019s not a posh people thing\u2019,\u201d meddai Erin Gwyn Rossington wrth golwg360."}, {"text_idx": "#000019", "text": "\u201cMae o\u2019n dda bod nhw\u2019n teithio hefyd ac yn mynd a\u0302\u2019r opera i lefydd gwahanol."}, {"text_idx": "#000021", "text": "\u201cWeithiau mae pobol yn meddwl: \u2018Och opra, fydda i methu dilyn honna\u2019... ond dw i\u2019n meddwl y dylai pobol gymryd y cam ac efallai y cawn nhw eu synnu.\u201d"}, {"text_idx": "#000025", "text": "Pennaeth Gwasanaethau i Bobl Ifanc"}, {"text_idx": "#000029", "text": "\u275d Fy Nhalwrn cyntaf yn y cnawd"}]